यो छुट्टै प्रकारको इन्डेमेट्रिओसिसको समस्या हो । भित्री तहको तन्तु किन पाठेघरको मध्य तहमा पुग्दछ भन्ने प्रष्ट कारण थाहा नभएपनि पटक पटक गर्भ रहेको, बलपूर्वक पाठेघर सफा गरेको तथा महिलाको शरीरमा अत्याधिक मात्रामा इस्ट्रोजेन हर्मोन उत्पादन भएको खण्डमा यस्तो स्थिति सिर्जना हुन सक्छ । करीब ४० प्रतिशत विरामीमा भने एडेनोमायोसिस सँगै पाठेघरको वरिपरि पनि इन्डेमेट्रिओसिसको समस्या हुन सक्छ ।
